C 316/16
SL
Uradni list Evropske unije
6.9.2023
Ta tradicionalni proizvodni sistem poleg tega, da pripomore k ohranjanju ekosistemov in preprečevanju širjenja požarov, mesu teh kozličkov daje tudi posebne značilnosti v smislu mehkobe, barve in sočnosti, predvsem zaradi načina ravnanja z živalmi, dolžine časa, ki ga kozlički preživijo z materjo, in njihove prehrane.
Kozlički se najprej hranijo z materinim mlekom.
To mleko ima glede na pasmo, prehrano in način ravnanja posebne značilnosti, ki se razlikujejo od mleka, proizvedenega na geografskih območjih zunaj Extremadure.
Sestava je taka, da se razlike prenesejo na meso kozličkov, ki se hranijo s tem mlekom.
Kozlički se v obdobju, ki ga preživijo z materjo, gibljejo, kar vodi do višjih ravni mioglobina v mišicah.
3.4 Posebne faze proizvodnje, ki jih je treba izvajati na opredeljenem geografskem območju Kozlički morajo biti skoteni, vzrejeni, pitani in zaklani, trupi pa obdelani v regiji Extremadura, da bi se ohranile posebnosti proizvoda, zagotovili njegova kakovost in dobrobit živali med prevozom, spremljale razmere, v katerih se proizvod pridobiva, in zagotovila sledljivost proizvoda.
3.5 Posebna pravila za rezanje, ribanje, pakiranje itn.
proizvoda, za katerega se uporablja registrirano ime Rezanje mora potekati v razsekovalnicah, vpisanih v ustrezni register, ki ga vodi regulativni svet.
Kosi mesa se lahko filetirajo in pakirajo v obratih za predelavo mesa, registriranih pri regulativnem svetu, ali v posebnih obratih na končnih prodajnih mestih, s katerimi je regulativni svet predhodno podpisal sporazum o sodelovanju, v katerem so zajeti nadzor, označevanje in trženje zaščitenega mesa.
Rezanje in filetiranje lahko potekata tudi v prostorih za prodajo na drobno, pri čemer se postopek izvede za potrošnika hkrati s prodajo.
Meso se ne sme filetirati hkrati z mesom, ki ni zajeto z ZGO.
3.6 Posebna pravila za označevanje proizvoda, za katerega se uporablja registrirano ime Kosi se na trg dajejo pod blagovno znamko in certifikacijsko znamko gospodarskega subjekta, pri čemer je certificirani gospodarski subjekt na koncu odgovoren za njuno pravilno uporabo.
Etiketa z napisom in logotipom za ZGO „CABRITO DE EXTREMADURA“ v kategoriji LECHAL (sesni kozlički) se pritrdi na trup, polovico trupa, četrtino trupa in/ali kose kozličkov, ki izpolnjujejo zahteve iz oddelka 3.2(a).
Etiketa z napisom in logotipom za ZGO „CABRITO DE EXTREMADURA“ se pritrdi na trup, polovico trupa, četrtino trupa in/ali kose kozličkov, ki izpolnjujejo zahteve iz oddelka 3.2(b).
Etikete morajo poleg obveznih navedb vsebovati tudi: identifikacijo in logotip ZGO „CABRITO DE EXTREMADURA“ ter podatke o sledljivosti.
Obstajata dve različici logotipa.
Vsaka se uporablja samo za eno tržno kategorijo.
Logotip za tržno kategorijo „Cabrito de Extremadura“ lechal (sesni kozlički)